Document ID: 31984R0600

*****
ΚΑΝΟΝΙΣΜΟΣ (ΕΟΚ) αριθ. 600/84 ΤΟΥ ΣΥΜΒΟΥΛΙΟΥ
της 5ης Μαρτίου 1984
που τροποποιεί τον κανονισμό (ΕΟΚ) αριθ. 3746/83 περί καθορισμού, για το έτος 1984, ορισμένων μέτρων διατηρήσεως και διαχειρίσεως των αλιευτικών πόρων που εφαρμόζονται σε σκάφη υπό νορβηγική σημαία
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 170/83 του Συμβουλίου της 25ης Ιανουαρίου 1983 περί θεσπίσεως κοινοτικού καθεστώτος διατηρήσεως και διαχειρίσεως των αλιευτικών πόρων (1), και ιδίως τα άρθρα 3 και 11,
την πρόταση της Επιτροπής,
Εκτιμώντας:
ότι, με τον κανονισμό (ΕΟΚ) αριθ. 3746/83 (2), το Συμβούλιο ενέκρινε, για το έτος 1984, ορισμένα μέτρα διατηρήσεως και διαχειρίσεως των αλιευτικών πόρων που εφαρμόζονται σε σκάφη υπό νορβηγική σημαία·
ότι, σύμφωνα με τη διαδικασία που προβλέπεται στο άρθρο 2 της συμφωνίας αλιείας μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας (3), η Κοινότητα και η Νορβηγία προέβησαν σε διαβουλεύσεις για την αλιεία ρέγγας στη Βόρεια Θάλασσα το έτος 1984·
ότι, περιμένοντας την επιστημονική γνώμη όσον αφορά αυτό το απόθεμα για το 1984, οι αντιπροσωπείες συμφώνησαν να συστήσουν στις αντίστοιχες αρχές τους να θεσπίσουν ενδιάμεσα μέτρα για την περίοδο μέχρι τις 31 Ιουλίου 1984·
ότι πρέπει να τροποποιηθεί ο κανονισμός (ΕΟΚ) αριθ. 3746/83, προκειμένου να δοθεί συνέχεια στα αποτελέσματα των διαβουλεύσεων μεταξύ των αντιπροσώπων της Κοινότητας και της Νορβηγίας σχετικά με την αλιεία ρέγγας στη Βόρεια Θάλασσα,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα Ι του κανονισμού (ΕΟΚ) αριθ. 3746/83 αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει από την επόμενη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου μέχρι τις 31 Δεκεμβρίου 1984.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 5 Μαρτίου 1984.

Labels: 18
6